CELEX ID: 32012D0280
Publication Date: 2012-05-15

Document Text:
NÕUKOGU OTSUS,
15. mai 2012,
millega muudetakse otsust 1999/70/EÜ riikide keskpankade välisaudiitorite kohta Banque de France’i välisaudiitorite osas
(2012/280/EL)
EUROOPA LIIDU NÕUKOGU,
võttes arvesse Euroopa Liidu lepingule ja Euroopa Liidu toimimise lepingule lisatud protokolli (nr 4) Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 23. märtsi 2012. aasta soovitust Euroopa Liidu Nõukogule Prantsusmaa keskpanga välisaudiitorite kohta (EKP/2012/5) (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist auditeerivad sõltumatud välisaudiitorid, keda soovitab EKP nõukogu ja kelle kiidab heaks Euroopa Liidu Nõukogu.
(2)
Seniste Banque de France’i välisaudiitorite volitused lõpevad pärast 2011. majandusaasta auditeerimist. Seetõttu on vaja välisaudiitorid ametisse määrata alates 2012. majandusaastast.
(3)
Banque de France on majandusaastateks 2012-2017 valinud oma välisaudiitoriteks Deloitte & Associés ja KPMG SA ning nende asendusaudiitoriteks B.E.A.S. ja KPMG Audit FS I SAS.
(4)
EKP nõukogu soovitas majandusaastateks 2012-2017 määrata Banque de France’i koostegutsevateks välisaudiitoriteks Deloitte & Associés ja KPMG SA ning määrata Deloitte & Associés’ asendusaudiitoriks B.E.A.S. ja KPMG SA asendusaudiitoriks KPMG Audit FS I SAS.
(5)
On asjakohane järgida EKP nõukogu soovitust ning muuta vastavalt nõukogu otsust 1999/70/EÜ (2),
ON VASTU VÕTNUD KÄESOLEVA OTSUSE:
Artikkel 1
Otsuse 1999/70/EÜ artikli 1 lõige 4 asendatakse järgmisega:
„4. Deloitte & Associés ja KPMG SA kinnitatakse käesolevaga majandusaastateks 2012-2017 Banque de France’i välisaudiitoriks.
B.E.A.S. kinnitatakse käesolevaga majandusaastateks 2012-2017 Deloitte & Associés’ asendusaudiitoriks ja KPMG Audit FS I SAS kinnitatakse käeolevaga majandusaastateks 2012-2017 KPMG SA asendusaudiitoriks.”
Artikkel 2
Käesolev otsus jõustub selle teatavakstegemise päeval.
Artikkel 3
Käesolev otsus on adresseeritud Euroopa Keskpangale.
Brüssel, 15. mai 2012

EuroVoc Classification:
Level 1: 100148
100161
100152
Level 2: 100199
100277
100283
100230
100282
Level 3: 5283
122
2510
2106
54
4590
913
2200
All Concepts: 1085
4763
60